Norjan kulttuurihistoriallinen museo

Norjan kulttuurihistoriallinen museo (norj. Norsk Folkemuseum) on Oslossa Bygdøyn niemellä sijaitseva kulttuurihistoriallinen ulkoilmamuseo. Sinne on siirretty vanhoja rakennuksia eri puolilta Norjaa ja siellä on myös muita etnografisia kokoelmia, joihin kuuluu muun muassa kansallispukuja, taidetta, saamelaista kulttuuria sekä leluja. Museo perustettiin vuonna 1894 ja sitä ylläpitää samanniminen säätiö. Historia Museon perusti Tukholman Skansenin innoittamana Hans Jacob Aall vuonna 1894. Se avattiin kaksi vuotta myöhemmin kaupungin keskustassa sijaitsevassa asunnossa ja muutti vuonna 1902 nykyiseen paikkaansa Bygdøylle, jossa oli ennestään kuningas Oscar II:n kokoelmia. Niihin lukeutui muun muassa paikalle siirretty Golin sauvakirkko. Vuonna 1907 kuninkaan kokoelmat yhdistettiin museoon. Kokoelmat Nykyisin museossa on noin 150 rakennusta ja 230 000 esinettä. Kuvia Lähteet Aiheesta muualla Kuvia tai muita tiedostoja aiheesta Norjan kulttuurihistoriallinen museo Wikimedia Commonsissa Museon verkkosivut (norjaksi)